Podlasija
<s>Podlasija ili Podlahija (poljski: Podlasie, beloruski: Падляшша, litvanski: Palenkė. ukrajinski: Підляшшя) je ime za 
jednu od historijskih i geografskih regija između Poljske i Belorusije.</s><s>Danas se poistovjećuje sa poljskim Podlaskim vojvodstvom.</s>

<s>Historija</s>

<s>Historijska regija Podlasija nalazila se u slivu rijeka Narew i Zapadnog Buga.</s><s>Sjeverni dio regije bio je dom baltičkog plemena Jatvinga sa 
utvrđenim naseljima Suwałki i Rajgród, zapadni dio pripadao je poljskoj Mazoviji sa glavnim naseljima u Tykocinu i Łomżi, a jug je pripadao Kijevskoj Rusiji.</s><s>Teutonske invazije 1278.-83 dovele su do potpunog uništenja autohtonih podlasijskih plemena.</s>

<s>Teritorij Podlasije je 1422. podjeljen između Teutonske države i Poljsko-Litvanske Unije.</s><s>Lublinska unija je 1569. anektirala Podlasje i pripojila ga Kraljevini Poljskoj, pa je regija doživjela brzi napredak trgovine žitom, medom i drvima.</s>

<s>U 17. vijeku pošasti i Švedsko-poljski ratovi doveli su do ekonomske krize pa se i stanovništvo smanjilo.</s><s>Tokom 18. vijeka davanje gradskih prava brojnim naseljima u vlasništvu plemstva kao što je Białystok dovelo je do ekonomskog oporavka.</s>

<s>Za Treće Podjele Poljske (1795.), Podlasija je podijeljena duž Zapadnog Buga, između Kraljevine Pruske (veći dio) i Austrijske Monarhije (manji dio na lijevoj obali Zapadnog Buga.</s>

<s>Odlukom Bečkog kongresa (1814.-15) velik dio Podlasije dan je Ruskom Carstvu.</s><s>U 19. vijeku došlo je do brzog industrijskog razvoja.</s><s>Nakon obnove Poljske 1918. osnovano je Vojvodstvo Białystok sa stanovništvom koje su činili Poljaci, Bjelorusi i Židovi.</s>

<s>Na samom početku Drugog svjetskog rata u septembru 1939. odigrala se Bitka kod Wizne, koju Poljaci zovu Poljskim termopilom.</s>

<s>Ime</s>

<s>Ime Podlasija-Podlahija nastalo je u 14. vijeku u Velikoj Kneževini Litvaniji za zemlje koje se nalaze u blizini Poljaka (Lacha), i kao izraz za pogranične krajeve oko beloruskog Minska, od kojih je 1520. stvoreno Podlasko vojvodstvo.</s><s>Kraj oko Bresta je 1566. odvojen od Podlasije, od njega je kasnije stvoreno vlastito vojvodstvo.</s>

<s>Geografske karakteristike</s>

<s>Podlasija je nizinski kraj raznolikog reljefa u kom se nalaze postglacijalna jezera, močvare i tresetišta.</s><s>Sjevernopodlasijska ravnica zauzima 
južni i centralni dio regije, sjever je dio Mazurskih jezera.</s><s>Najveće jezero u regiji je Wigry površine 22 km², a jezero Hańcza je najdublje od svih poljskih jezera sa svojih 108 metara.</s><s>Najveće rijeke su Zapadni Bug, Narew i Biebrza.</s>

<s>Oko jedne trećine Podlasije je pod šumom.</s><s>Podlasija je najhladnija regija Poljske sa dugim, hladnim zimama i prosječnim godišnjim padalinama od 550-700 mm.</s><s>Regija je jedna od najrjeđe naseljenih u Poljskoj, početkom 21. vijek imala je gustoću naseljenosti od samo 61 stan / km² 
Više od šest desetina stanovnika živi u gradovima, a najveći urbani centri su Białystok, Suwałki, Łomża i Augustów.</s><s>Pokrajina je etnički raznolika, sa koncentracijom Bjelorusa i Litvaca, kao i malim zajednicama Tatara, Ukrajinaca i Rusa.</s>

<s>Privreda 
Podlasija je jedna od ekonomski najnerazvijenih poljskih regija, to je s jedne strane zbog loše zemlje ali i zbog neefikasne  proizvodnje na malim farmama.</s><s>Najviše se uzagajaju žitarice]], krumpir i stočna hrana, uz to važno je i stočarstvo Regija nije bogata rudama, iako sjeverno od Suwałkija postoje nalazišta titana i vanadija, koje tek treba eksploatirati.</s><s>Prehrambena i tekstilna industrija su glavne privredne grane.</s><s>Lokalna prometna mreža je slabo razvijena, a najvažnija je magistralna željeznička pruga Białystok - Vilnius Sankt Peterburg.</s>

<s>Izvori</s>

<s>Vanjske veze</s>

<s>Podlaskie province, Poland (na portalu Encyclopaedia Britannica)  
 Podlasie (na portalu Encyklopedia PWN) ]</s>

<s>Historijske regije Poljske</s>

